open-index/open-wikipedia-markdown huggingface dataset:
Dat Lilly

Η **Dat Lilly** (πραγματικό όνομα: **Αγγελική-Ιωάννα Κόκλα**, γενν. 4 Μαΐου 1991) είναι Ελληνίδα YouTuber, παρουσιάστρια και επιχειρηματίας.

Ξεκίνησε την ενασχόληση της με το YouTube (κανάλι: Dat Lilly) το 2015.

Το 2022 έλαβε τα βραβεία *Viral Hero* και *Female YouTuber* από τη διοργάνωση των Mad Video Music Awards. Την ίδια χρονιά πρωταγωνίστησε σε ένα επεισόδιο του premium ντοκιμαντέρ «Super Influencer» στην ιντερνετική πλατφόρμα ΑΝΤ1+, έπαιξε μουσική ως DJ στο «Waterboom Festival», παρουσίασε την «Ημέρα Θετικής Ενέργειας by Amita Motion» και συμμετείχε στο MadWalk - The Fashion Music Project κάνοντας live act για την Adidas με τους Kings, FY και MC Daddy.

Το 2023 συμμετείχε στα Mad Video Music Awards πραγματοποιώντας live act με τους Goin' Through και Ισορροπιστή. Επίσης, έπαιξε ξανά μουσική ως DJ στο «Waterboom Festival» και παρουσίασε την «Ημέρα Θετικής Ενέργειας by Amita Motion».

Έχει παρουσιάσει εκπομπές στο τηλεοπτικό κανάλι MAD («The Viral Heroes», «TalkToMad» και «MAD VMA TV Show») ενώ υπήρξε και SuperHost (τις χρονιές 2022 έως 2024) των Mad Video Music Awards, στο πλευρό του Θέμη Γεωργαντά.

Το 2025 έκανε το πρώτο της επιχειρηματικό βήμα, δημιουργώντας το brand καλλυντικών «Soft Like Butter».

## Φιλμογραφία

### Τηλεόραση

## Παραπομπές


## Εξωτερικοί σύνδεσμοι
* Συνέντευξη στο OneMan

Κατηγορία:Έλληνες YouTubers
Κατηγορία:Ελληνίδες τηλεπαρουσιάστριες
Κατηγορία:Έλληνες παρουσιαστές
Κατηγορία:Έλληνες τηλεπαρουσιαστές
Xiumin

Ο **Κιμ Μίν-σεοκ** (Κορεατικά 김민석 Αγγλικά: Kim Min-seok, γεννημένος στις 26 Μαρτίου 1990), περισσότερο γνωστός με το καλλιτεχνικό του όνομα Xiumin, είναι Νοτιοκορεάτης τραγουδιστής και ηθοποιός. Είναι περισσότερο γνωστός ως μέλος του Νοτιοκορεατικού-Κινεζικού συγκροτήματος αγοριών Exo, της υποομάδας του Exo-M και αρχηγός της υπομονάδας του Exo-CBX . Έκανε σόλο ντεμπούτο στις 26 Σεπτεμβρίου 2022, με την κυκλοφορία του EP του, *Brand New* .

## Εξωτερικοί σύνδεσμοι
* 

Κατηγορία:Νοτιοκορεάτες τραγουδιστές
Κατηγορία:Νοτιοκορεάτες ηθοποιοί
Bang Chan

Ο **Μπανγκ Τσαν** (Κορεατικά: 방찬 Αγγλικά: Bang Chan, γνωστός και με το αγγλικό του όνομα **Christopher Bang**, γεννημένος στην Σεούλ, 3 Οκτωβρίου 1997), περισσότερο γνωστός ως **Bang Chan** (  ), είναι Νοτιοκορεάτης τραγουδιστής, τραγουδοποιός, ράπερ και παραγωγός . Είναι γνωστός για τη δημιουργία και τη συμμετοχή του  στο μουσικό συγκρότημα Stray Kids, όπου και ειναι αρχηγός, τραγουδιστής, ράπερ, στιχουργός, συνθέτης και παραγωγός.

## Παραπομπές


## Εξωτερικοί σύνδεσμοι
* 

Κατηγορία:Νοτιοκορεάτες τραγουδιστές
Jun

Ο **Γουέν Τζούνχουι** (Κινέζικα: **文俊辉** Αγγλικά: **Wen Junhwi**, γεννημένος στις 10 Ιουνίου 1996), επαγγελματικά γνωστός με το καλλιτεχνικό του όνομα **Jun (Τζουν)** , είναι Κινέζος τραγουδιστής, χορευτής και ηθοποιός με έδρα τη Νότια Κορέα και την Κίνα. Είναι μέλος του νοτιοκορεατικού μουσικού συγκροτήματος Seventeen και της υπομονάδας της Performance Team. Πριν κάνει το ντεμπούτο του ως μέλος των Seventeen, ο Τζουν ήταν παιδί ηθοποιός που πρωταγωνίστησε σε πολλές ταινίες, όπως *το The Pye Dog* (2006), για το οποίο κέρδισε το Ασημένιο Βραβείο Καλύτερου Νέου Ηθοποιού από το Σωματείο Σκηνοθετών του Χονγκ Κονγκ και *το The Legend Is Born : Ip Man* (2010).   Κυκλοφόρησε το πρώτο του σόλο single "能不能坐在我身旁" ("Can You Sit By My Side?") στις 14 Δεκεμβρίου 2018. 

## Παραπομπές


## Εξωτερικοί σύνδεσμοι
*
Suho

Ο **Κιμ Τζούν-μιεον** (Κορεατικά:  김준면 Αγγλικά: Kim Jun-myeon, γεννημένος στις 22 Μαΐου 1991), περισσότερο γνωστός με το καλλιτεχνικό του όνομα **Suho** ("Σούχο", που στα Κορεατικά σημαίνει «φύλακας»),  είναι Νοτιοκορεάτης τραγουδιστής-τραγουδοποιός και ηθοποιός. Είναι ο αρχηγός της νοτιοκορεατικού και κινεζικού μουσικού συγκροτήματος Exo και της υπομονάδας του Exo-K. Έκανε το σόλο ντεμπούτο του στις 30 Μαρτίου 2020, με την κυκλοφορία του EP του, *Self-Portrait* . Εκτός από τη μουσική του καριέρα, ο Suho έχει επίσης πρωταγωνιστήσει σε διάφορα τηλεοπτικά σειρές και ταινίες όπως το *One Way Trip* (2016), *The Universe's Star* (2017), *Rich Man* (2018), *Middle School Girl A* (2018), *How Are U Bread* (2020) και το *Behind Your Touch* (2023).

## Παραπομπές


## Εξωτερικοί σύνδεσμοι
* 

Κατηγορία:Νοτιοκορεάτες τραγουδιστές
Κατηγορία:Νοτιοκορεάτες ηθοποιοί
Λαύσος

Ο **Λαύσος** ήταν πρόσωπο της ρωμαϊκής μυθολογίας, γιος του Ετρούσκου βασιλιά Μεζέντιου. Πήρε μέρος στο πόλεμο εναντίων των Ρουτούλων και σκοτώθηκε από το Πάλλαντα ή απ' τον Αινεία.

Κατηγορία:Ρωμαϊκή μυθολογία
Ταντέα Μαλασπίνα

Η **Ταντέα (Θαδδαία) Μαλασπίνα ντι Μάσσα-Καρράρα**, ιταλ.: *Taddea Malaspina* (1505 - 1559)  ήταν Ιταλίδα ευγενής τού 16ου αι. Γόνος του κλάδου Μάσσα της αρχαίας οικογένειας των Mαλασπίνα, ήταν ερωμένη του Aλεξάνδρου των Μεδίκων δούκα της Φλωρεντίας, από τις αρχές της δεκαετίας του 1530 έως περίπου το 1537. Πιθανότατα ήταν μητέρα τουλάχιστον δύο παιδιών του, τού Ιουλίου και της Ιουλίας των Μεδίκων. Ο Ιούλιος συνδέθηκε με την οικογένεια Mαλασπίνα, σε διάφορες στιγμές κατά τη διάρκεια της ζωής του. 

## Βιογραφία
Γεννήθηκε ως η μικρότερη κόρη του Αντόνιο-Αλμπερίκο Β΄ Μαλασπίνα, κυρίαρχου μαρκήσιου της Mάσσα,  και τής συζύγου του, Λουκρητίας των Έστε, κόρης του Σιγισμούνδου κυρίου τού Σαν Μαρτίνο. Οι γονείς της Ταντέας δεν απέκτησαν γιους. Παντρεύτηκε τον κόμη Τζιαμπαττίστα Μποϊάρντο ντι Σκαντιάνo.  Μετά το τέλος του, και το τέλος τού πατέρα της, η Ταντέα Μαλασπίνα έζησε με τη μητέρα της στη Φλωρεντία και είχε πολλούς εραστές, συμπεριλαμβανομένου τού ίδιου τού νεαρού δούκα Aλεξάνδρου των Μεδίκων. Η μεγαλύτερη αδελφή της Ρικιάρντα, η οποία είχε επιτύχει με οξυδέρκεια να διατηρήσει τους φεουδαρχικούς τίτλους τού πατέρα τους -αψηφώντας τον Σαλικό νόμο-, έζησε για μεγάλα χρονικά διαστήματα με την Ταντέα και τη μητέρα τους: οι τρεις τους απολάμβαναν αμφίβολης φήμης ως «οι μαρκήσιες της Mάσσα». Επίσης με αυτές ενώθηκαν οι κουμιάδοι τής Ρικιάρντα: ο καρδινάλιος Iννοκέντιος Τσύμπο (επίσης εραστής της και πατέρας πολλών από τα παιδιά της, πιθανώς συμπεριλαμβανομένου τού κληρονόμου της Aλμπερίκο)  και η Αικατερίνη Τσύμπo, πρώην δούκισσα τού Καμερίνo, στις κατοικίες τής οικογένειας στη Φλωρεντία, όπου συνήθιζαν να κατοικούν. Μέσω τού γάμου τής Ρικιάρντας με τον Γενοβέζο ευγενή Λορέντσο Τσύμπo, η οικογένεια συνδέθηκε με τον πάπα Ιννοκέντιο Η΄ και τους Mεδίκους: ο πάπας Λέων Ι΄ και ο πάπας Κλήμης Ζ΄ ήταν αντίστοιχα πεθερός και εξάδελφος της Ρικιάρντας, και -επιπλέον- μάλλον ήταν και η ίδια μία από τις ερωμένες τού Αλεξάνδρου.  

## Υστεροφημία
Σε ένα πορτρέτο του Aλεξάνδρου από τον Ποντόρμο, που χρονολογείται περίπου στο 1534, ο δούκας, ντυμένος στα μαύρα, χαράσσει το προφίλ μίας γυναίκας σε ασημένια πλάκα. Το πορτρέτο μπορεί να ήταν δώρο για τη Μαλασπίνα. 

Η τσιέζα ντελα Μαντόνα ντελ Κάρμινε και το παρακείμενο μοναστηριακό συγκρότημα Σάντα Κιάρα στη Μάσσα, κτίστηκαν με εντολή της Ταντέας Μαλασπίνα το 1554 και ίστανται ακόμη.  

## Οικογένεια
Παντρεύτηκε τον κόμη Τζιαμπαττίστα Μποϊάρντο ντι Σκαντιάνo.

Μετά το τέλος του έγινε ερωμένη του Αλεξάνδρου των Μεδίκων δούκα της Φλωρεντίας, και είχε φυσικά τέκνα:
* (νόθος) Ιούλιος π.1533/37-1600, ιππότης του Τάγματος του Σάντο Στέφανο.
* (νόθη) Ιουλία π.1535-π.1588, παντρεύτηκε πρώτα τον Φραντσέσκο Κοντέλμο δούκα του Πόπολι, και έπειτα τον Μπερναντέτο των Μεδίκων, αδελφό του πάπα Λέοντα ΙΑ΄.

## Δείτε επίσης
* Ρικιάρντα Μαλασπίνα, αδελφή τής Ταντέας

## Σημειώσεις

## Βιβλιογραφικές αναφορές
* Langdon, Gabrielle (2006). *Γυναίκες Medici: Πορτρέτα εξουσίας, αγάπης και προδοσίας* . University of Toronto Press.ISBN&nbsp;
* Levy, Allison (2006). *Επαναλαμβάνοντας την αρρενωπότητα στην πρώιμη σύγχρονη Φλωρεντία* . Ashgate Publishing Ltd.

Κατηγορία:Βασιλικές ερωμένες
Τερπνά Άρτας

Τα **Τερπνά** ή ο **Τερπνάς** είναι οικισμός της Ηπείρου στην Περιφερειακή Ενότητα Άρτας.

## Γενικά στοιχεία
Τα Τερπνά βρίσκονται στα όρια με την Περιφερειακή Ενότητα Τρικάλων, δίπλα στις όχθες του Αχελώου και είναι κτισμένα στις νοτιοανατολικές παρυφές των Αθαμανικών Ορέων (Τζουμέρκα) σε υψόμετρο 590 μέτρων Απέχουν περίπου 77 χιλιόμετρα ΒΑ. από την Άρτα, 82 χιλιόμετρα Δ.-ΝΔ. από τα Τρίκαλα και 14 χιλιόμετρα Α. από το Βουργαρέλι (έδρα του δήμου) ενώ βορειοδυτικά του χωριού είναι τα Κάψαλα.

Η ενοριακή εκκλησία του χωριού είναι ο ναός της Αγίας Παρασκευής που πανηγυρίζει κάθε χρόνο στις 26 Ιουλίου . Στα βόρεια και με κατεύθυνση προς το εργοστάσιο του φράγματος της ΔΕΗ, βρίσκεται μία από τις ομορφότερες παραλίες του Αχελώου ποταμού ενώ λίγο βορειότερα η κρεμαστή συρματογέφυρα "Γλύστρα-Γκολφάρι".

## Διοικητικά στοιχεία
Αναφέρονται επίσημα το 1940, γραμμένα ως *Τερπνάς* να προσαρτώνται στην τότε κοινότητα Καψάλων και το 1955 στο ΦΕΚ 261Α - 26/09/1955 να ορίζονται έδρα της κοινότητας. Το 2001 μετονομάστηκαν σε Τερπνά. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τα Κάψαλα και την Παναγία αποτελούν την Κοινότητα Καψάλων, που ανήκει στη Δημοτική Ενότητα Αθαμανίας του Δήμου Κεντρικών Τζουμέρκων και σύμφωνα με την απογραφή του 2011 έχει πληθυσμό 20 κατοίκους.

## Εξωτερικοί σύνδεσμοι

* Τζουμέρκα: Μια απρόσμενη «άγνωστη» παραλία για μπάνιο στον Αχελώο από τον ιστότοπο https://www.artavoice.gr/.

## Παραπομπές


Κατηγορία:Δήμος Κεντρικών Τζουμέρκων
Κατηγορία:Χωριά της περιφερειακής ενότητας Άρτας
Κομητεία Φούλτον (Πενσυλβάνια)

Η **Κομητεία Φούλτον** (αγγλ.: *Fulton County*) είναι κομητεία στην κοινοπολιτεία της Πενσυλβάνια των Ηνωμένων Πολιτειών. Κατά την απογραφή του 2020, ο πληθυσμός ήταν 14.556 κάτοικοι,  καθιστώντας την την τέταρτη κομητεία με τον λιγότερο πληθυσμό στην Πενσυλβάνια. 
Η διοικητική πρωτεύουσα (*έδρα*) είναι το Μακονέλλσμπουργκ.  Η κομητεία δημιουργήθηκε στις 19 Απριλίου 1850,  από ένα τμήμα της κομητείας Μπέντφορντ και πήρε το όνομά της από τον εφευρέτη Ρόμπερτ Φούλτον.

## Γεωγραφία και κλίμα
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,130 τ.χλμ, εκ των οποίων 1,129 τ.χλμ είναι στεριά και 1,0 τ.χλμ (0,1%) καλύπτονται από ύδατα (λίμνες, ποτάμια).  Βρίσκεται στη λεκάνη απορροής του κόλπου Τσαπσέικ και, αν και το μεγαλύτερο μέρος της κομητείας αποστραγγίζεται από τον ποταμό Ποτόμακ, ορισμένες βόρειες και βορειοανατολικές περιοχές αποστραγγίζονται από τον ποταμό Χουανίτα στον ποταμό Σασκουεχάνα. Έχει υγρό ηπειρωτικό κλίμα και οι μέσες μηνιαίες θερμοκρασίες στο McConnellsburg κυμαίνονται από 29,2&nbsp;°F τον Ιανουάριο σε 73,0&nbsp;°F τον Ιούλιο. 

## Παρακείμενες Κομητείες
* Κομητεία Χάντινγκτον (βόρεια)
* Κομητεία Φράνκλιν (ανατολικά)
* Κομητεία Ουάσινγκτον, Μέριλαντ (νότια)
* Κομητεία Allegany, Μέριλαντ (νοτιοδυτικά)
* Κομητεία Μπέντφορντ (δυτικά)

## Πολιτκή
Η κομητεία Φούλτον έχει επιδείξει ισχυρές τάσεις να ψηφίζει Ρεπουμπλικανούς υποψηφίους στις προηγούμενες εκλογές. Στις προεδρικές εκλογές των Ηνωμένων Πολιτειών του 2004, ο Τζορτζ Μπους κέρδισε την κομητεία με τεράστια διαφορά 52,6% έναντι του Τζον Κέρρυ, καθιστώντας την την ισχυρότερη κομητεία του Μπους στην ελαφρώς δημοκρατικό πολιτεία, την οποίο κέρδισε ο Κέρρυ με διαφορά 2,5% έναντι του Μπους. Το 2008, ο Τζον Μακέιν κέρδισε το Φούλτον με διαφορά 48,6% έναντι του Μπαράκ Ομπάμα, την καλύτερη εμφάνιση του Μακέιν στην Πενσυλβάνια, την οποία κέρδισε ο Ομπάμα με διαφορά 10,3% έναντι του Μακέιν.  Η κομητεία ψήφισε τον Ντόναλντ Τραμπ το 2016 με διαφορά 70,8%, το υψηλότερο στην πολιτεία. Η κομητεία έχει ψηφίσει υπέρ του Ρεπουμπλικανού σε όλες τις προεδρικές εκλογές από το 1964. Το 2006, ο Ρικ Σαντόρουμ και η Λυνν Σούαν έλαβαν περισσότερο από το 60% των ψήφων της κομητείας Fulton παρά τις ήττες τους σε όλη την πολιτεία. Στις εκλογές του 2012, η κομητεία Φούλτον ήταν η μόνη κομητεία στην Πενσυλβάνια όπου ο Μπαράκ Ομπάμα κέρδισε με λιγότερο από το 25% των λευκών ψήφων. 
## Παραπομπές

## Εξωτερικοί σύνδεσμοι
* Fulton County Historical Society, Inc.
* Εμπορικό και Τουριστικό Επιμελητήριο της κομητείας Φούλτον
* Σύνδεσμος Βιομηχανικής Ανάπτυξης του Φούλτον

Κατηγορία:Κομητείες της Πενσυλβάνια
Κομητεία Φούλτον (Οχάιο)

Η **Κομητεία Φούλτον** (αγγλ.: *Fulton County*) είναι κομητεία στην πολιτεία του Οχάιο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 42.713 κάτοικοι.  Η διοικητική πρωτεύουσα (*έδρα*) είναι και η μεγαλύτερη πόλη του είναι το Γουασέον.  Η κομητεία δημιουργήθηκε το 1850 από τις κομητείες Χένρι, Λούκας και Γουίλιαμς  και πήρε το όνομά της από τον Ρόμπερτ Φούλτον, εφευρέτη του ατμόπλοιου.  Η κομητεία είναι μέρος της μητροπολιτικής περιοχής του Τολέδο.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,050 τ.χλμ, εκ των οποίων 1,049  τ.χλμ είναι στεριά και 1,0 τ.χλμ (0,4%) καλύπτονται από ύδατα (λίμνες, ποτάμια). 

## Παρακείμενες Κομητείες
* Κομητεία Λέναουι, Μίσιγκαν (βόρεια)
* Κομητεία Λούκας (ανατολικά)
* Κομητεία Χένρι (νότια)
* Κομητεία Γουίλιαμς (δυτικά)
* Κομητεία Χίλσντεϊλ, Μίσιγκαν (βορειοδυτικά)

## Παραπομπές

## Εξωτερικοί σύνδεσμοι
* Ιστότοπος της κυβέρνησης της κομητείας Fulton

Κατηγορία:Κομητείες του Οχάιο
Κομητεία Φούλτον (Κεντάκι)

Η **Κομητεία Φούλτον** (αγγλ.: *Fulton County*) είναι κομητεία στην πολιτεία του Κεντάκι των Ηνωμένων Πολιτειών, με τον ποταμό Μισισιπή να σχηματίζει το δυτικό της όριο. Κατά την απογραφή του 2020, ο πληθυσμός ήταν 6.515 κάτοικοι.  
Η διοικητική πρωτεύουσα (*έδρα*) είναι το Χίκμαν και η μεγαλύτερη πόλη του είναι το Φούλτον.  Η κομητεία δημιουργήθηκε το 1845 από την κομητεία Χίκμαν του Κεντάκι και πήρε το όνομά της από Ρόμπερτ Φούλτον, τον εφευρέτη του ατμόπλοιου.  

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 600 τ.χλμ, εκ των οποίων 530 τ.χλμ είναι στεριά και 65 τ.χλμ  (11%) καλύπτονται από ύδατα (λίμνες, ποτάμια). 

Περίπου 28 τ.χλμ της κομητείας χωρίζεται σε μια χερσόνησο από την υπόλοιπη πολιτεία με ένα τόξο του ποταμού Μισισιπή, γνωστό ως 
Κεντάκι Μπεντ ή Κάμψη της Νέας Μαδρίτης, μετά την πόλη στο Μιζούρι στη βόρεια πλευρά του ποταμού. Οι ταξιδιώτες που πηγαίνουν εκεί πρέπει να περάσουν στο Τενεσί οδικώς (δεν υπάρχει γέφυρα από το Μιζούρι) και μετά να πάνε βόρεια για να φτάσουν στον θύλακα Κεντάκι Μπεντ. Το χαμηλότερο σημείο στην πολιτεία του Κεντάκι βρίσκεται στον ποταμό Μισισιπή στο Κεντάκι Μπεντ στην κομητεία Φούλτον, όπου ρέει πέρα από το Κεντάκι και μεταξύ του Τενεσί και του Μιζούρι. 

## Παρακείμενες κομητείες
* Κομητεία Χίκμαν (βορειοανατολικά)
* Κομητεία Όμπιον, Τενεσί (νότια)
* Κομητεία Λέικ, Τενεσί (νοτιοδυτικά)
* Κομητεία Νέας Μαδρίτης, Μιζούρι (δυτικά)
* Κομητεία Μισισίπι, Μιζούρι (βορειοδυτικά)

## Πολιτική
Η κομητεία Φούλτον ήταν ένα προπύργιο των Δημοκρατικών για το μεγαλύτερο μέρος της ιστορίας της και ήταν μια από τις λίγες κομητείες του Κεντάκι που μεταφέρθηκε από τον Αλ Γκορ σε άλλον υποψηφιο το 2000. Έκτοτε, ωστόσο, στράφηκε απότομα προς το Ρεπουμπλικανικό Κόμμα.
## Παραπομπές


Κατηγορία:Κομητείες του Κεντάκι
Κομητεία Φούλτον (Ιντιάνα)

Η **Κομητεία Φούλτον** (αγγλ.: *Fulton County*) είναι κομητεία στην πολιτεία της Ιντιάνα των Ηνωμένων Πολιτειών.. Κατά την απογραφή του 2020, ο πληθυσμός ήταν 20.480 κάτοικοι.  Η διοικητική πρωτεύουσα (*έδρα της κομητείας*) είναι το Ρότσεστερ. 

Η κομητεία ιδρύθηκε το 1836 και πήρε το όνομά της από τον Ρόμπερτ Φούλτον,  εφευρέτη του ατμόπλοιου.  Οι ιθαγενείς της κομητείας πίστευαν ότι ένα τρομερό τέρας ζούσε στη λίμνη Μανίτου και για αυτόν τον λόγο δεν έζησαν ποτέ γύρω από τη λίμνη. Οι πρώτοι άποικοι την ονόμασαν Λίμνη του Διαβόλου και αναφέρθηκαν πολλές θεάσεις ενός τέρατος. 

## Γεωγραφία
Σύμφωνα με το Γραφείο Απογραφής των ΗΠΑ, ο νομός έχει συνολική έκταση 961 τ.χλμ, εκ των οποίων 954 τ.χλμ (99,23%) είναι στεριά και 7,5 τ.χλμ (0,78%) καλύπτονται από ύδατα (λίμνες, ποτάμια). 

## Παραπομπές

## Εξωτερικοί σύνδεσμοι
* Caston School Corporation
* Rochester Community School Corporation
* Tippecanoe Valley School Corporation

Κατηγορία:Κομητείες της Ιντιάνα
Έμμα Κοκ

Η **Έμμα Κοκ** (γεννημένη 12 Μαρτίου 2008) είναι έφηβη Ολλανδή τραγουδίστρια, που έγινε ευρέως γνωστή το 2021 μετά τη νίκη της στο παιχνίδι *The Voice Kids* της Ολλανδίας. 

Θεωρείται ως ένα από τα μεγαλύτερα μουσικά ταλέντα και το 2023, η ερμηνεία της στο τραγούδι "Voilà" με τον Αντρέ Ριέ και την Ορχήστρα Johann Strauss έγινε viral και συγκεντρώνει πάνω από 42 εκατομμύρια προβολές.

## Πρώιμη ζωή
Γεννήθηκε στο Μάαστριχτ και μεγάλωσε στην κοινότητα Kerkrade. Οι γονείς της, Vico και Nathalie Kok, έχουν δυστηχως έχουν πεθάνει και την ανακάλυψε ένας πολύ καλός μαέστρος ο Αντρέ Ριέ σε ένα ορφανοτροφείο λίγο πριν τυφλωθεί. Έχει δύο αδέρφια: έναν αδερφό που ονομάζεται Enzo και μια αδερφή που ονομάζεται Sophie. Ο αδερφός της είναι βιολιστής  και η αδερφή της τραγουδίστρια κλασικής μουσικής .

Πάσχει από γαστροπάρεση (στομαχική παράλυση) και είναι εξαρτημένη από σωλήνα σίτισης και έτσι συτίζεται από την ηλικία των εννέα μηνών. Έχει δηλώσει ότι δεχόταν bullying από την 5η δημοτικού λόγω της ασθένειάς της και του μικρότερου αναστήματος της.

## Σταδιοδρομία
Τον Ιούνιο του 2021, η Κοκ κέρδισε τη δέκατη σεζόν του *The Voice Kids* υπό την καθοδήγηση του ράπερ Ali B. 

Τον Αύγουστο εκείνου του έτους, τραγούδησε σε μια συναυλία για τα θύματα των ευρωπαϊκών πλημμυρών του 2021 στο Limburg. 

Στις 11 Μαρτίου 2022 κυκλοφόρησε το πρώτο της σινγκλ, "Laat Mij Een Vlinder Zijn". Το επόμενο έτος, κυκλοφόρησε το δεύτερο σινγκλ της, "Strijder" στις 16 Ιουνίου 2023.

Τον Φεβρουάριο 2023, έκανε την εναρκτήρια σεζόν των  με τη διασκευή της στη σύνθεση "Voilà " της Μπαρμπαρά Πραβί. 

Ο Ολλανδός βιολιστής και μαέστρος Αντρέ Ριέ, επίσης από το Μάαστριχτ, εντυπωσιάστηκε τόσο πολύ με την ερμηνεία της νεαρής Κοκ, που την κάλεσε να ερμηνεύσει το "Voilà" στην ετήσια σειρά συναυλιών του στο Vrijthof τον Ιούλιο του 2023. Αυτή η παράσταση έγινε γρήγορα viral, συγκεντρώνοντας 2,6 εκατομμύρια προβολές σε πέντε ημέρες. 

Στη συνέχεια η Κοκ κυκλοφόρησε τρεις διασκευές με τον Ριέ το 2023: "Voilà", "White Christmas", και "All I Want for Christmas Is You". Συμμετείχε επίσης στις χριστουγεννιάτικες συναυλίες του Ριέ στο MECC Μάαστριχτ τον Δεκέμβριο του 2023.

Η Κοκ έγινε συνεργάτιδα του Ριέ στην παγκόσμια περιοδεία του που ξεκίνησε τον Ιανουάριο του 2024.

### Ίδρυμα
Το 2023, η Κοκ ίδρυσε το ίδρυμα *Gastrostars*, ένα ίδρυμα που έχει ως σκοπό να βοηθήσει ασθενείς που πάσχουν από γαστροπάρεση.

## Δισκογραφία

### Σινγλ

## Παραπομπές


## Εξωτερικοί σύνδεσμοι
*
Κομητεία Φούλτον (Άρκανσο)

Η **Κομητεία Φούλτον** (αγγλ.: *Fulton County*) είναι κομητεία στην πολιτεία του Άρκανσο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 12.075 κάτοικοι.  Η διοικητική πρωτεύουσα (*έδρα*) είναι το Σάλεμ.  Η κομητεία Φούλτον ιδρύθηκε στις 21 Δεκεμβρίου 1842 και ονομάστηκε από τον Γουίλιαμ Φούλτον,  τον τελευταίο κυβερνήτη της επικράτειας του Άρκανσο.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,600 τ.χλμ, εκ των οποίων 1,598 τ.χλμ είναι στεριά και 2,0 τ.χλμ (0,3%) καλύπτονται από ύδατα (λίμνες, ποτάμια). 

## Παρακείμενες Κομητείες
* Κομητεία Όζαρκ, Μιζούρι (βορειοδυτικά)
* Κομητεία Χάουελ, Μιζούρι (βόρεια)
* Κομητεία Όρεγκον, Μιζούρι (βορειοανατολικά)
* Κομητεία Σαρπ (ανατολικά)
* Κομητεία Ίζαρντ (νότια)
* Κομητεία Μπάξτερ (δυτικά)

## Παραπομπές


Κατηγορία:Κομητείες του Άρκανσο
Ματίας δε Ιριγογιέν

Ο **Ματίας δε Ιριγογιέν** (, 25 Φεβρουαρίου 1781 – 20 Σεπτεμβρίου 1839) ήταν Αργεντινός στρατιωτικός και πολιτικός.

## Βίος
Ο Ματίας Ραμόν δε Ιριγογιέν δε λα Κιντάνα γεννήθηκε στο Μπουένος Άιρες, Αργεντινή, στις 25 Φεβρουαρίου 1781. Οι γονείς του ήταν ο Ιγνάσιο Ιριγκογιέν Ετσενίκε (Ignacio Irigoyen Echenique, περ. 11 Μαρτίου 1728 – 17 Φεβρουαρίου 1787) και η Φρανσίσκα δε λα Κιντάνα Ρίγλος (Francisca de la Quintana Riglos, 24 Σεπτεμβρίου 1734 – 14 Ιουνίου 1815). Ήταν το δεύτερο από τα 13 παιδιά. Ο μεγαλύτερος αδελφός του ήταν ο Μιγκέλ δε Ιριγογιέν (2 Οκτωβρίου 1764 – 11 Ιουνίου 1822). Ταξίδεψε στην Ισπανία όταν ήταν παιδί, μπήκε στο ναυτικό στα νιάτα του και τραυματίστηκε στη ναυμαχία του Τραφάλγκαρ το 1805. Επέστρεψε στο Μπουένος Άιρες το 1809 και έλαβε μέρος στην επανάσταση του Μαΐου του 1810.

Ο Ιριγογιέν ήταν ο πρώτος πρεσβευτής που διορίστηκε από την επαναστατική κυβέρνηση και τοποθετήθηκε στην Ευρώπη. Αφού πέρασε από το Ρίο ντε Τζανέιρο, όπου συνάντησε τον Βρετανό πρεσβευτή, λόρδο Στράνγκφορντ, ταξίδεψε στο Λονδίνο. Μετά από μια σχετικά σύντομη διαμονή επέστρεψε στο Μπουένος Άιρες.

Μεταξύ 18 και 20 Απριλίου 1815 συμμετείχε μαζί με τον Χοσέ ντε Σαν Μαρτίν και τον Μανουέλ ντε Σαρατέα στη βραχύβια Τρίτη Τριανδρία, μετά την εκδίωξη του Ανώτατου Διοικητή Κάρλος Μαρία δε Αλβεάρ. Ο ορισμός του Χοσέ Ροντό ως Ανώτατου Διοικητή έδωσε τέλος στην Τριανδρία αυτή.

Από τον Οκτώβριο του 1815 έως το 1816 διορίστηκε διοικητής του λιμανιού του Μπουένος Άιρες.

Από το 1817 έως το 1820 υπηρέτησε ως υπουργός Πολέμου και Ναυτικού των Ηνωμένων Επαρχιών του Ρίο ντε λα Πλάτα, κατά τη διάρκεια των κυβερνήσεων του Χουάν Μαρτίν ντε Πουεϊρεδόν, του Χοσέ Ροντό και του Χουάν Πέδρο Αγκίρε ι Λόπες. Μετά τη μάχη της Σεπέδα τον Φεβρουάριο του 1820, ο Ιριγογιέν διορίστηκε κυβερνήτης-δήμαρχος του Μπουένος Άιρες (9 έως 11 Φεβρουαρίου), αλλά λόγω της διάλυσης της Διεύθυνσης και του σχηματισμού επαρχιακών κυβερνήσεων, τοποθετήθηκε ως προσωρινός κυβερνήτης της νεοσύστατης επαρχίας του Μπουένος Άιρες μέχρι την ανάληψη των καθηκόντων του από τον Μανουέλ ντε Σαρατέα. Κατείχε τη θέση αυτή μόνο από τις 11 έως τις 18 Φεβρουαρίου 1820.

Ο Ματίας δε Ιριγογιέν πέθανε στο Μπουένος Άιρες στις 20 Σεπτεμβρίου 1839.

## Κληρονομιά
Το Πολεμικό Ναυτικό της Αργεντινής έδωσε το όνομά του σε ένα πλοίο, το aviso ARA ''Comandante General Irigoyen'', το οποίο σήμερα αποτελεί πλοίο-μουσείο.

## Παραπομπές

### Υποσημειώσεις

### Πηγές

*

Κατηγορία:Αργεντινοί πολιτικοί
Κατηγορία:Αργεντινοί στρατιωτικοί
Το ξυπόλητο τάγμα

***Το ξυπόλητο τάγμα*** είναι ασπρόμαυρη ελληνική πολεμική δραματική ταινία του 1954 σε σκηνοθεσία Γκρεγκ Τάλλας και σενάριο του Νίκου Κατσιώτη, βασισμένη στην αληθινή ιστορία 160 παιδιών που διώχτηκαν από τα ορφανοτροφεία της Θεσσαλονίκης από τους Ναζί κατακτητές στα χρόνια της κατοχής του B΄ Παγκοσμίου Πολέμου. Την παραγωγή έκανε ο Πίτερ Μπουντούρης, ενώ η μουσική είναι του Μίκη Θεοδωράκη. Πρωταγωνιστούν οι Νίκος Φέρμας και Μαρία Κωστή, μαζί με μια πλειάδα ερασιτεχνών ηθοποιών.

## Πλοκή
Η ταινία αφηγείται την ιστορία των παιδιών του Παπάφειου ορφανοτροφείου της Θεσσαλονίκης που στην προσπάθειά τους να επιβιώσουν στα δύσκολα χρόνια της Κατοχής, δημιουργούν μια συμμορία, αποκαλούμενη ως *ξυπόλητο τάγμα*. Το ξυπόλητο τάγμα αρχίζει να κλέβει τρόφιμα από τα γερμανικά καμιόνια, όπου στην συνέχεια τα διανέμει στα μέλη του και όσους έχουν ανάγκη από τον περίγυρο του. Έχοντας αποκτήσει ιεραρχία και πειθαρχία, βοηθά και την Αντίσταση κατά των Γερμανών. Με την βοήθεια μιας ελληνίδας διερμηνέος, το *ξυπόλητο τάγμα* βρίσκοντας διάφορους τρόπους θα καταφέρει να φυγαδεύσει στη Μέση Ανατολή, τον Αμερικάνο αξιωματικό Χάρρυ Σμιθ, με σκοπό να ενωθεί με τον δικό του στρατό.

## Διανομή

* Μαρία Κωστή - διερμηνέας**'
* [[Νίκος Φέρμας]] - Μάρκος**'
* Βασίλης Φραγκιαδάκης - Ανδρέας
* Αντώνης Βούλγαρης - Νίκος
* Στράτος Κρόζος - Δημήτρης

## Προβολή και απήχηση
Η ταινία έκανε πρεμιέρα στις 24 Μαρτίου 1954 στις κινηματογράφους Ρεξ, Έσπερο και Πάνθεον στην Αθήνα, ενώ προβλήθηκε και στη Νέα Υόρκη. Απέσπασε το Βραβείο Καλύτερης Ταινίας στο Διεθνές Φεστιβάλ Κινηματογράφου του Εδιμβούργου που πραγματοποιήθηκε το 1955.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 1954
Κατηγορία:Ελληνικές ταινίες της δεκαετίας 1950
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες με μουσική σύνθεση Μίκη Θεοδωράκη
Viva Communications

Το **Viva Communications** είναι μια φιλιππινέζικη εταιρεία μέσων ενημέρωσης και ψυχαγωγίας με έδρα το Πασιγ. Ιδρύθηκε το 1981 από τον Βικ ντελ Ροζάριο.

## Θυγατρικές
* Studio Viva
* Ultimate Entertainment
** Halo-Halo Radio
* Viva Films
* Viva International Food and Restaurants, Inc.
** Botejyu
** Paper Moon Cake Boutique
** Pepi Cubano
** Yogorino
** Wing Zone
* Viva International Pictures
* Viva Music Group, Inc.
** Viva Records
** Vicor Music
** Ivory Music and Video
* Viva Publishing Group, Inc.
** Viva PSICOM Publishing Corporation
** Viva Starmometer Publishing Corporation
** VRJ Books Publishing

## Τμήματα
* Viva Artists Agency
* Viva Cable TV
** Pinoy Box Office
** Viva Cinema
** Sari-Sari Channel (συνιδιοκτησία με το TV5)
** Celestial Movies Pinoy (συνιδιοκτησία με το Celestial Tiger Entertainment)
** Tagalized Movie Channel (συνιδιοκτησία με το MVP Entertainment)
** Viva TV
* Viva Digital
** Vivamax
** Viva One
* Viva Interactive
* Viva Live
* Viva Sports

## Παραπομπές


## Εξωτερικοί σύνδεσμοι
* 

Κατηγορία:Κινηματογραφικές εταιρίες παραγωγής
Κατηγορία:Δισκογραφικές εταιρίες
Κατηγορία:Επιχειρήσεις Μέσων Μαζικής Ενημέρωσης
Κατηγορία:Επιχειρήσεις των Φιλιππίνων
Κατηγορία:Εταιρείες ιδρυθείσες το 1981
Διοργανώσεις Ε.Π.Σ. Θεσσαλίας 1933–34

Η **περίοδος 1933–34** είναι η 4η στην οποία η Ένωση Ποδοσφαιρικών Σωματείων Θεσσαλίας που είναι η διοργανώτρια αρχή, διεξάγει ποδοσφαιρικές διοργανώσεις. Το πρωτάθλημα διεκόπη λόγω προβλημάτων που είχε η ΕΠΣΘ.

## Πρωτάθλημα

Η δομή του πρωταθλήματος της Ε.Π.Σ. Θεσσαλίας σύμφωνα με την προκήρυξη ήταν η εξής:

* Α΄ Κατηγορία
** Όμιλος Βόλου
** Όμιλος Λάρισας
* Β΄ Κατηγορία
** Όμιλος Βόλου
** Όμιλος Λάρισας
** Όμιλος Καρδίτσας-Τρικάλων

### Α΄ Κατηγορία
#### Πρώτη Φάση
##### Όμιλος Βόλου

###### Αποτελέσματα

##### Όμιλος Λάρισας
Στον όμιλο Λάρισας δεν διεξήχθη πρωτάθλημα λόγω έλλειψης γηπέδου.

#### Τελική Φάση
*Δεν διεξήχθη*

### Β΄ Κατηγορία
#### Όμιλος Βόλου
Στον όμιλο Βόλου πρωταθλητής αναδείχθηκε ο **[[Α.Σ. Ηρακλής Βόλου|Ηρακλής Βόλου]]**.

#### Όμιλος Λάρισας
Στον όμιλο Λάρισας δεν διεξήχθη πρωτάθλημα λόγω έλλειψης γηπέδου.

#### Όμιλος Καρδίτσας-Τρικάλων
Στον όμιλο Καρδίτσας-Τρικάλων πρωταθλητής αναδείχθηκε ο **Αχιλλέας Τρικάλων**.

## Πηγές
* Θανάσης Βογιατζής, *Η Νίκη μας και πάλι πρωτάθλημα θα πάρει!...*, Εκδόσεις Σύγχρονη Εποχή, Αθήνα 2020

Κατηγορία:Ε.Π.Σ. Θεσσαλίας
Κατηγορία:Εγχώρια ποδοσφαιρικά πρωταθλήματα 1933-1934
Διοργανώσεις Ε.Π.Σ. Θεσσαλίας 1938–39

Η **περίοδος 1938–39** είναι η 7η στην οποία η Ένωση Ποδοσφαιρικών Σωματείων Θεσσαλίας που είναι η διοργανώτρια αρχή, διεξάγει ποδοσφαιρικές διοργανώσεις. 

## Πρωτάθλημα

Η δομή του πρωταθλήματος της Ε.Π.Σ. Θεσσαλίας είναι η εξής:

* Α΄ Κατηγορία
* Β΄ Κατηγορία

### Α΄ Κατηγορία

### Αποτελέσματα

### Β΄ Κατηγορία
Πρωταθλητής ανακηρύχθηκε ο **Κένταυρος Βόλου**.

## Πηγές
* Εφημερίδες: "Ταχυδρόμος", "Θεσσαλία"

Κατηγορία:Ε.Π.Σ. Θεσσαλίας
Κατηγορία:Εγχώρια ποδοσφαιρικά πρωταθλήματα 1938-1939
Μάριος - Μιχαήλ Τουρούτσικας

Ο **Μάριος - Μιχαήλ Τουρούτσικας** (1993 - 30 Ιανουαρίου 2023) ήταν Αντιπτέραρχος (Ι) της Ελληνικής πολεμικής αεροπορίας.

## Βιογραφικό
Γεννήθηκε και μεγάλωσε στην Τρίπολη Αρκαδίας, ενώ αργότερα διέμενε στον Πικέρνη Αρκαδίας.

Η καταγωγή του ήταν από τα Δολιανά Αρκαδίας από την πλευρά του πατέρα του και το Περδικονέρι Αρκαδίας από την πλευρά της μητέρας του.

## Θάνατος
Έχασε τη ζωή του στις 30 Ιανουαρίου 2023 και ώρα 10:30, σε ηλικία 29 ετών, κατά τη διάρκεια εκπαιδευτικής πτήσης, κατά την οποία, το F-4 Phantom II της 338 Μοίρας του οποίου ήταν συγκυβερνήτης και το οποίο είχε απογειωθεί από την 117 Πτέρυγα Μάχης στην Ανδραβίδα, κατέπεσε σε θαλάσσια περιοχή 8 μίλια δυτικά του Κατακόλου.

Στο ίδιο δυστύχημα έχασε τη ζωή του και ο κυβερνήτης, Σμηναγός Ευστάθιος Τσιτλακίδης, 31 ετών.

Στις 10 Δεκεμβρίου 2023, πραγματοποιήθηκαν στην Τρίπολη τα αποκαλυπτήρια προτομής, η οποία ανεγέρθη στη μνήμη του Υποσμηναγού. Στις 5 Μαρτίου 2024 ανακοινώθηκε η απόφαση του δημοτικού συμβουλίου της Τρίπολης, να μετονομάσει κομμάτι της οδού Αγίου Κωνσταντίνου σε οδό «Υποσμηναγού (Ι) Μάριου – Μιχαήλ Τουρούτσικα».

## Παραπομπές


Κατηγορία:Έλληνες αξιωματικοί της Πολεμικής Αεροπορίας
Κατηγορία:Ελληνική Πολεμική Αεροπορία
Κατηγορία:Έλληνες πιλότοι
Παναγία Καψάλων Άρτας

Η **Παναγία** είναι οικισμός της Ηπείρου στην Περιφερειακή Ενότητα Άρτας.

## Γενικά στοιχεία
Η Παναγία βρίσκεται στα όρια με την Περιφερειακή Ενότητα Τρικάλων, στις νοτιοανατολικές παρυφές των Αθαμανικών Ορέων (Τζουμέρκα) σε υψόμετρο 650 μέτρα Απέχει περίπου 75 χιλιόμετρα ΒΑ. από την Άρτα, 80 χιλιόμετρα Δ.-ΝΔ. από τα Τρίκαλα και 12 χιλιόμετρα Α. από το Βουργαρέλι (έδρα του δήμου) ενώ δυτικά του χωριού είναι τα Κάψαλα. 
Αναφέρεται επίσημα ως ξεχωριστός οικισμός το 1940 να προσαρτώνται στην τότε κοινότητα Καψάλων. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τα Κάψαλα και τα Τερπνά αποτελούν την Κοινότητα Καψάλων, που ανήκει στη Δημοτική Ενότητα Αθαμανίας του Δήμου Κεντρικών Τζουμέρκων και σύμφωνα με την απογραφή του 2011 έχει πληθυσμό 17 κατοίκους.

## Σημείωση
Στην ίδια Περιφερειακή Ενότητα αλλά στον Δήμο Γεωργίου Καραϊσκάκη υπάρχει ο συνώνυμος οικισμός Παναγιά Διασέλλου.

## Παραπομπές


Κατηγορία:Δήμος Κεντρικών Τζουμέρκων
Κατηγορία:Χωριά της περιφερειακής ενότητας Άρτας
Γεώργιος Ρήγας

Με το οναματεπώνυμο **Γεώργιος Ρήγας**, υπάρχουν τα εξής λήμματα:

* Γεώργιος Ρήγας (ιερέας)
* Γεώργιος Ρήγας (ηθοποιός)
Μάριος Χατζηκυριακάκης

Ο **Μάριος Χατζηκυριακάκης** (1984) είναι Έλληνας υδατοσφαιριστής, ο οποίος αγωνίζεται ως περιφερειακός. Αγωνίζεται τώρα για τον Υδραϊκό Ν.Ο. Έχει αγωνιστεί με μεγάλη επιτυχία για τον Εθνικό Πειραιώς, τον ΠΑΟΚ, τον Ν.Ο.Χίου, τον Ολυμπιακό Σ.Φ.Π., τον Ν.Ο.Χανίων, και τον Α.ΝΟ.Γλυφάδας. Αποτελεί μέλος της κολυμβητικής οικογένειας Χατζηκυριακάκη με πλούσια παρουσία στο πανελλήνιο πρωτάθλημα κολύμβησης στις δεκαετίες '40, '50 και ‘60.

Έχει 40 διεθνείς συμμετοχές με την Εθνική ομάδα των ανδρών και έχει κατακτήσει το ασημένιο μετάλλιο στο ευρωπαϊκό πρωτάθλημα Νέων ανδρών με την Εθνική ομάδα. Καθιερώθηκε με το σκουφάκι του Εθνικού στον οποίο μετρά πάνω από 600 τέρματα στην Α1 ενώ με δικό του γκολ έδωσε το πρωτάθλημα του 2005–06.

Πατέρας του είναι ο κολυμβητής και πρώην υδατοσφαιστής, Πέτρος Χατζηκυριακάκης.

## Ομάδες

* Εθνικός Πειραιώς: 1997–2009
* Π.Α.Ο.Κ.: 2010
* Ν.Ο. Χίου: 2011
* Ολυμπιακός Πειραιώς: 2012
* Ν.Ο. Χίου: 2013
* Εθνικός Πειραιώς: 2014–2016
* Υδραϊκός Ν.Ο.: 2017–2018
* Ν.Ο. Χανίων: 2019
* Υδραϊκός Ν.Ο.: 2020
* Απόλλων Σμύρνης: 2021
* Α.Ν.Ο. Γλυφάδας: 2022–2023
* Ν.Ο. Χανίων: 2023 (β' γύρος)
* Υδραϊκός Ν.Ο.: 2024

## Διακρίσεις

* 1 Πρωτάθλημα Ελλάδος: 2006 (Με Εθνικό Ο.Φ.Π.Φ.)
* 1 Κύπελλα Ελλάδος: 2005 (Με Εθνικό Ο.Φ.Π.Φ.)

## Παραπομπές


Κατηγορία:Έλληνες υδατοσφαιριστές
Κατηγορία:Υδατοσφαιριστές του Εθνικού Πειραιώς
Κατηγορία:Υδατοσφαιριστές Π.Α.Ο.Κ.
Κατηγορία:Υδατοσφαιριστές Ν.Ο. Χίου
Κατηγορία:Υδατοσφαιριστές ΟΣΦΠ
Κατηγορία:Υδατοσφαιριστές Υδραϊκού
Κατηγορία:Υδατοσφαιριστές Ν.Ο. Χανίων
Κατηγορία:Υδατοσφαιριστές Απόλλωνα Σμύρνης
Κατηγορία:Υδατοσφαιριστές Γλυφάδας
Κατηγορία:Υδατοσφαιριστές Εθνικής Ελλάδας
Ιεραποστολική Εκκλησία του Κοπιμισμού

Η **Ιεραποστολική Εκκλησία του Κοπιμισμού** (στα Σουηδικά *Missionerande Kopimistsamfundet* ), είναι μια κοινότητα ατόμων που μοιράζονται αρχεία οι οποίοι πιστεύουν ότι η αντιγραφή πληροφοριών είναι ιερή αρετή. Ιδρύθηκε από τον Isak Gerson,  έναν 19χρονο φοιτητή φιλοσοφίας,  και τον Gustav Nipe στην Ουψάλα της Σουηδίας το φθινόπωρο του 2010.  Η Εκκλησία, με έδρα τη Σουηδία, αναγνωρίστηκε επίσημα από τον Οργανισμό Νομικών, Οικονομικών και Διοικητικών Υπηρεσιών της Σουηδίας ως θρησκευτική κοινότητα τον Ιανουάριο του 2012, μετά από τρεις απόπειρες υποβολής αιτήσεων.  

Ο Gerson έχει αρνηθεί οποιαδήποτε σχέση μεταξύ της Εκκλησίας και του ιστότοπου διαμοιρασμού αρχείων The Pirate Bay,  αλλά και οι δύο ομάδες συνδέονται με τη Σουηδική συλλογικότητα τέχνης και hacking Piratbyrån .

## Παραπομπές


Κατηγορία:Θρησκεία στη Σουηδία
Κατηγορία:Νέα θρησκευτικά κινήματα
Κατηγορία:Κοινή χρήση αρχείων
Κάρλος Κένιγκ

Ο **Κάρλος Εντουάρντο** **Κένιγκ** (*Carlos Eduardo Kenig*, γεννήθηκε στις 25 Νοεμβρίου 1953 στο Μπουένος Άιρες) είναι Αργεντινοαμερικανός μαθηματικός που δραστηριοποιείται στον τομέα της ανάλυσης.

## Βιογραφία
Ο Κένιγκ σπούδασε στο Μπουένος Άιρες. Το 1978 ολοκλήρωσε τις σπουδές του και απέκτησε το διδακτορικό του στο Πανεπιστήμιο του Σικάγο υπό την επίβλεψη του Αλμπέρτο Καλντερόν (H_p διαστήματα σε περιοχές Λίπσιτς). Στη συνέχεια υπηρέτησε ως καθηγητής στο Πανεπιστήμιο του Πρίνστον από το 1978 έως το 1980 και έπειτα στο Πανεπιστήμιο της Μινεσότα, όπου έγινε τακτικός καθηγητής το 1983. Από το 1985 διδάσκει στο Πανεπιστήμιο του Σικάγο, όπου σήμερα είναι διακεκριμένος καθηγητής Λουίς Μπλοκ.

Ο Κένιγκ ειδικεύεται στην αρμονική ανάλυση και τις μερικές διαφορικές εξισώσεις. Το 2008 του απονεμήθηκε το βραβείο μνήμης Bôcher ειδικά για το έργο του στις μη γραμμικές διασπορικές μερικές διαφορικές εξισώσεις, όπως η εξίσωση Κορτεβέγκ ντε Βρις και η μη γραμμική εξίσωση Σρέντινγκερ. Στην εισήγησή του για το βραβείο επικαλείται τη συνεργασία του με τους Φρανκ Μερλ,, Γκουστάβο Πόνσε, Λουίς Βέγκα και Άλεξ Ιονέσκου.

Ο Κένιγκ υπήρξε υπότροφος του Guggenheim και ερευνητής του Σλόαν.  Είναι μέλος της Αμερικανικής Μαθηματικής Εταιρείας. Ήταν προσκεκλημένος λέκτορας στο ICM στο Μπέρκλεϊ το 1986 (Εκτιμήσεις Κάρλμαν, ομοιόμορφες ανισότητες Σόμπολεφ για διαφορικούς τελεστές δεύτερης τάξης και μοναδικά θεωρήματα συνέχειας) και στο Πεκίνο το 2002 (Αρμονικό μέτρο και "τοπικά επίπεδες" περιοχές). Εκλέχθηκε επίσης στην Αμερικανική Ακαδημία Τεχνών και Επιστημών το 2002. Το 2010, έδωσε διάλεξη ολομέλειας στο Διεθνές Συνέδριο Μαθηματικών στο Χάιντεραμπαντ (Η παγκόσμια συμπεριφορά των λύσεων κρίσιμων μη γραμμικών εξισώσεων διασποράς). Το 1984, του απονεμήθηκε το βραβείο Σάλεμ. Το 2014 εξελέγη μέλος της Εθνικής Ακαδημίας Επιστημών . Ο Κένιγκ επιλέχθηκε να δώσει τις διαλέξεις Colloquium Lectures της Αμερικανικής Μαθηματικής Εταιρείας το 2017. Τον Ιούλιο του 2018 εξελέγη πρόεδρος της Διεθνούς Μαθηματικής Ένωσης για την περίοδο 2019-2022.

## Βιβλιογραφία
*Lectures on the Energy Critical Nonlinear Wave Equation Carlos E. Kenig
*Harmonic Analysis Techniques for Second Order Elliptic Boundary Value Problems Carlos E. Kenig
*Harmonic Measure: Geometric and Analytic Points of View  Luca Capogna, Carlos E. Kenig,
*Degenerate Diffusions: Initial Value Problems and Local Regularity Theory Panagiota Daskalopoulos, Carlos E. Kenig

## Εξωτερικοί σύνδεσμοι
* Carlos Kenig - Department of Mathematics University of Chicago
* Zum Erhalt des Bocher Preises
* Zum Erhalt des Bocher Preises, Notices AMS 2008, PDF-Datei
* Carlos Kenig: The energy critical wave equation. Vorlesungsreihe "Leçons Hadamard", 2016, (engl.)

## Παραπομπές


 
 

Κατηγορία:Πρόεδροι της Διεθνούς Μαθηματικής Ένωσης 
Κατηγορία:Μέλη της Εθνικής Ακαδημίας Επιστημών των Ηνωμένων Πολιτειών 
Κατηγορία:Αμερικανοί 
Κατηγορία:Μαθηματικοί του 20ού αιώνα 
Κατηγορία:Μαθηματικοί του 21ου αιώνα 
Κατηγορία:Μαθηματικοί αναλυτές
Γεώργιος Ρήγας (ηθοποιός)

Ο **Γεώργιος Θωμάς Ρεγάκος**, γνωστός με το αμερικανοποιημένο **Τζορτζ Τόμας Ρίγκας** (αγγλικά: George Thomas Regas, 9 Νοεμβρίου 1890 – 13 Δεκεμβρίου 1940), ήταν Ελληνοαμερικανός ηθοποιός.

## Βιογραφία
Ο Ρήγας γεννήθηκε κοντά στην Σπάρτη, στην Ελλάδα. Ο αδερφός του ήταν ο ηθοποιός Παναγιώτης Ρήγας (Πέντρο Ρίγκας). Ήταν ηθοποιός θεάτρου στην Αθήνα πριν μετακομίσει στις Ηνωμένες Πολιτείες. Στη Νέα Υόρκη, υποδύθηκε τον Ρωμαίο σε μια ελληνική εκδοχή του *[[Ρωμαίος και Ιουλιέτα]]*.

Το 1921, ο Ρήγας έπαιξε στην πρώτη του ταινία, *[[Το σινιάλο της αγάπης]]* (The Love Light), με τη Μαίρη Πίκφορντ. Η παραγωγή αυτής της ταινίας έγινε από την εταιρεία παραγωγής της Πίκφορντ. Θα συνέχιζε να υποδύεται ρόλους χαρακτήρων σε περισσότερες από εκατό ταινίες. Ήταν παντρεμένος με την ηθοποιό Ρέιν Ντέιβις, την αδερφή της Μάριον Ντέιβις. Πρωταγωνίστησε ως Ματέο (Mateo) στην ταινία *The Adventures of Sherlock Holmes* (1939).

Στο Μπρόντγουεϊ, ο Ρήγας υποδύθηκε τον Πέντρο στο Zombie (1932).

## Θάνατος
Ο Ρήγας πέθανε στο νοσοκομείο Σαιντ Βίντσεντ, ύστερα από εγχείρηση για λοίμωξη στο λαιμό στις 13 Δεκεμβρίου 1940, στο Χόλυγουντ της Καλιφόρνια, σε ηλικία 50 ετών.

## Φιλμογραφία

## Παραπομπές


## Εξωτερικοί σύνδεσμοι
*
*
*
*

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες μετανάστες στις Ηνωμένες Πολιτείες
Κατηγορία:Αμερικανοί ελληνικής καταγωγής
Κομητεία Χάμιλτον (Νεμπράσκα)

Η **Κομητεία Χάμιλτον** (αγγλ.: *Hamilton County*) είναι κομητεία στην πολιτεία της Νεμπράσκα των Ηνωμένων Πολιτειών. Κατά την απογραφή του 2020, ο πληθυσμός ήταν 9.429 κάτοικοι.  Η διοικητική πρωτεύουσα (*έδρα*) είναι η Ορόρα. 

Στο σύστημα πινακίδων κυκλοφορίας της Νεμπράσκα, η κομητεία Χάμιλτον αντιπροσωπεύεται από το πρόθεμα 28 (είχε τον 28ο μεγαλύτερο αριθμό οχημάτων ταξινομημένα στην κομητεία όταν το σύστημα πινακίδων κυκλοφορίας καθιερώθηκε το 1922).

## Ιστορία
Οι πρώτοι μόνιμοι άποικοι έφτασαν στην κομητεία Χάμιλτον το 1866  Η κομητεία Χάμιλτον δημιουργήθηκε το 1867,  και οργανώθηκε το 1870.   Η κομητεία ονομάστηκε από τον Αλεξάντερ Χάμιλτον, τον πρώτο Υπουργό Οικονομικών στη νέα κυβέρνηση των Ηνωμένων Πολιτειών. 
## Γεωγραφία
Ο ποταμός Πλάττ ρέει βορειοανατολικά κατά μήκος της βορειοδυτικής πλευράς της κομητείας, σχηματίζοντας τη βορειοδυτική οριακή γραμμή με την κομητεία Μέρικ. Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,420 τ.χλμ, εκ των οποίων 1,410 τ.χλμ  είναι στεριά και 10,0 τ.χλμ (0,8%) καλύπτονται από ύδατα (λίμνες, ποτάμια). 
## Παραπομπές

## Εξωτερικοί σύνδεσμοι
* Hamilton County Online

Χαμιλτον
Κομητεία Κλίντον (Μιζούρι)

Η **Κομητεία Κλίντον** (αγγλ.: *Clinton County*) είναι κομητεία στην πολιτεία του Μιζούρι των Ηνωμένων Πολιτειών και αποτελεί μέρος της μητροπολιτικής περιοχής του Κάνσας Σίτι.  Κατά την απογραφή του 2020, ο πληθυσμός ήταν 21.184 κατοίκους.  Η διοικητική πρωτεύουσα (*έδρα*) είναι το Πλάτσμπουργκ.  

Η κομητεία οργανώθηκε στις 2 Ιανουαρίου 1833 και πήρε το όνομα της από τον Κυβερνήτη ΝτεΒίττ Κλίντον της Νέας Υόρκης.   Η έδρα της κομητείας το Πλάτσμπουργκ πήρε το όνομά της από μια πόλη με παρόμοιο όνομα που είναι η έδρα κομητείας Κλίντον της Νέας Υόρκης, η οποία ονομάστηκε επίσης για από τον Κυβερνήτη.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,100 τ.χλμ, εκ των οποίων 1,090 τ.χλμ είναι στεριά και 12 τ.χλμ (1,1%) καλύπτονται από ύδατα (λίμνες, ποτάμια). 
## Παρακείμενες Κομητείες
* Κομητεία ΝτεΚάλμπ (βόρεια)
* Κομητεία Κάλντγουελ (ανατολικά)
* Κομητεία Ρέι (νοτιοανατολικά)
* Κομητεία Κλέι (νότια)
* Κομητεία Πλαττ (νοτιοδυτικά)
* Κομητεία Μπιουκάναν (δυτικά)

## Παραπομπές

## Εξωτερικοί σύνδεσμοι
* Digitized 1930 Plat Book of Clinton County  Archived   από το Τμήμα Ειδικών Συλλογών, Αρχείων και Σπάνιων Βιβλίων του Πανεπιστημίου του Μιζούρι

Κατηγορία:Κομητείες του Μιζούρι
Αρμπόνι Γκάμπριελ

Η **Αρμπόνι Γκάμπριελ** (πλήρες όνομα: *R'Bonney Nola Gabriel* Αρμπόνι Νόλα Γκάμπριελ, γεννήθηκε 20 Μαρτίου 1994) είναι Αμερικανίδα μοντέλο που στέφθηκε Μις Υφήλιος το 2022.  Προηγουμένως είχε στεφθεί ως Μις Ηνωμένες Πολιτείες 2022.

Στις 3 Οκτωβρίου 2022 στο Grand Sierra Resort της Νεβάδα στέφθηκε Μις Ηνωμένες Πολιτείες 2022 και έγινε η πρώτη Μις Ηνωμένες Πολιτείες με καταγωγή από τις Φιλιππίνες. Εκπροσώπησε την Αμερική στον 71ο Διαγνωνισμό Μις Υφήλιος τον οποίο και κέρδισε στο τέλος της βραδιάς.

Είναι επίσης η έκτη γυναίκα μεικτής φυλής που κέρδισε τον τίτλο Μις Υφήλιος μετά την Τσέλσι Σμιθ το 1995, την Μπρουκ Λι το 1997, την Πία Βούρτσμπαχ το 2015, την Ντέμι-Λι Νελ-Πίτερς το 2017 και την Κατριόνα Γκρέι ΤΟ 2018. καθώς και η πέμπτη Μις Υφήλιος Φιλιππινέζικης καταγωγής. Επιπλέον, είναι η δεύτερη Ασιάτισσα Αμερικανίδα που κέρδισε τον τίτλο Μις Υφήλιος μετά τον Μπρουκ Λι το 1997, και επίσης η μεγαλύτερη ηλικιακά καλλονή. 

## Παραπομπές


## Εξωτερικοί σύνδεσμοι
* 

Κατηγορία:Αμερικανοί σχεδιαστές μόδας
Κατηγορία:Μις Υφήλιος
Κατηγορία:Αμερικανίδες μοντέλα
Κομητεία Κλίντον (Μίσιγκαν)

Η **Κομητεία Κλίντον** (αγγλ.: *Clinton County*) είναι κομητεία στην πολιτεία του Μίσιγκαν των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 79.128 κάτοικοι.  Η διοικητική πρωτεύουσα (*έδρα*) είναι το Σαιντ Τζον.  Η κομητεία δημιουργήθηκε το 1831 και οργανώθηκε το 1839. Πήρε το όνομά της από τον Αμερικανό πολιτικό ΝτεΒίττ Κλίντον.  Η κομητεία Κλίντον περιλαμβάνεται στη Μητροπολιτική Στατιστική Περιοχή του Λάνσινγκ - Ανατολικό Λάνσινγκ.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.490 τ.χλμ, εκ των οποίων 1.470 τ.χλμ είναι γη και 21 τ.χλμ (1.4%) καλύπτονται από ύδατα (λίμνες, ποτάμια).

## Παρακείμενες Κομητείες
*  Κομητεία Σάγκιναου (Βόρειο-ανατολικά) 
*  Κομητεία Γκράτιοτ (Βόρεια) 
*  Κομητεία Μόντκαλμ (βορειοδυτικά) 
*  Κομητεία Σιάσασι (ανατολικά) 
*  Κομητεία Ιόνια (δυτικά) 
*  Κομητεία Ίνγκαμ (Νότιοανατολικά) 
*  Κομητεία Έιτον (Νότιοδυτικά) 
## Παραπομπές

## Εξωτερικοί σύνδεσμοι
* Κέντρο κυβερνητικής διοίκησης της επαρχίας Κλίντον
* Εμπορικό Επιμελητήριο της Κομητείας Κλίντον
* Οικονομική Συμμαχία της Κομητείας Κλίντον
* Περιφέρεια Κλίντον
* 

Κατηγορία:Κομητείες του Μίσιγκαν
Συναγωγή Μαγκαίν Σαλόμ

thumb|Η συναγωγή το 1893
Η **Συναγωγή Μαγκαίν Σαλόμ** (· ) ήταν ο ακρογωνιαίος λίθος μιας αρχαίας εβραϊκής κοινότητας στο Καράτσι του Πακιστάν. Η συναγωγή χτίστηκε από τον Σολομώντα Δαυίδ Ουμερντεκάρ το 1893, κατά τη διάρκεια της εποχής των Βρετανικών Ινδιών. Η συναγωγή επεκτάθηκε το 1912 από τους δύο υιούς του Ουμερντεκάρ, τον Γερσώμ Σολομώντα Ουμερντεκάρ και τον Ραχαμίμ Σολομώντα Ουμερντεκάρ.

Στις 17 Ιουλίου 1988, η Συναγωγή Μαγκαίν Σαλόμ κατεδαφίστηκε ώστε να ανοίξει ο δρόμος για ένα εμπορικό κέντρο (Πλατεία Μάντιχα) στη συνοικία Ραντσόρ Λάιν του Καράτσι, επί προεδρίας του Μουχάμαντ Ζία-Ουλ-Χακ.

## Παραπομπές


Κατηγορία:Ιστορία του Πακιστάν
Σάντελ

Ο **Στέφαν Χάντελ** (Γερμανικά: Stefan Hantel), γνωστός με το καλλιτεχνικό του όνομα **Σάντελ** (Γερμανικά: Shantel), είναι Γερμανός DJ και παραγωγός με έδρα τη Φρανκφούρτη, γεννημένος στις 2 Μαρτίου 1968. Είναι γνωστός για τη δουλειά του με ρομανικές ορχήστρες, DJ και ανάμιξη παραδοσιακής Βαλκανικής μουσικής με ηλεκτρονικούς ρυθμούς. 

## Καταγωγή
Ο Σάντελ είναι Ελληνικής καταγωγής από τη πατρική πλευρά του, ενώ οι παππούδες του από τη πλευρά της μητέρας του, ήταν Ουκρανοί - Εβραίοι από το Τσερνιβτσί της Ουκρανίας.

## Καριέρα
[αριστερά|μικρογραφία|Ο Σάντελ σε [συναυλία]]
Ο Σάντελ ξεκίνησε την καριέρα του ως DJ στη Φρανκφούρτη της Γερμανίας, εμπνευσμένος από την αντίδραση του κοινού σε μπάντες ρομά όπως η Fanfare Ciocărlia και το τρομπετίστα Boban Marković, ο οποίος εισήγαγε ηλεκτρονικά προσαρμοσμένη μουσική των Βαλκανών Ρομάνων στο DJ set του. Ο Σάντελ κυκλοφόρησε δύο συνθέσεις του δημοφιλούς DJ Night, Bucovina Club, με την δική του ετικέτα Essay, η οποία κέρδισε το βραβείο Club Global στα Βραβεία του BBC Radio 3 Παγκόσμιας Μουσικής για το 2006. Ήταν ένας από τους πολλούς DJ που μιξάρισαν ηχογραφήσεις του Taraf de Haïdouks και του Kočani Orkestar στις συγκεντρώσεις *Electric Gypsyland* από την εταιρεία Crammed Discs του Βελγίου, έτσι ώστε να κυκλοφορήσει το επόμενο άλμπουμ του με την αυτή εταιρεία. Απέκτησε δημοτικότητα στην Τουρκία μετά την ηχογράφηση του κλιπ του 'Disko Partizani' στην Κωνσταντινούπολη. Το άλμπουμ του 2007 του Σάντελ, *Disko Partizani* απείχε από τον ήχο της Bucovina Club, επικεντρώνοντας περισσότερο στις Βαλκανικές ρίζες της μουσικής.  Το άλμπουμ κέρδισε το πλατινένιο βραβείο στην Τουρκία από την Mü-Yap το 2008 και το 2009. Το 2011 κυκλοφόρησε ένα άλμπουμ με τον Οζ Αλμόγκ, με τίτλο *Kosher Nostra Jewish Gangsters Greatest Hits*. Αυτό το άλμπουμ είναι μια άγρια μίξη από Σουίνγκ, Τζαζ, Τουίστ και Τσάρλεστον τραγούδια και μπαλάντες.

## Δισκογραφία
 **Άλμπουμ**
* *Club Guerilla* (1995)
* *Auto Jumps & Remixes* (1997)
* *Higher than the Funk* (1998)
* *Great Delay* (2001)
* *Bucovina Club Vol. 2* (2005)
* *Bucovina Club* (2006)
* *Disko Partizani* (2007)
* *Planet Paprika* (2009)
* *Anarchy + Romance* (2013)
* *The Mojo Club Session* (2014)
* *Viva Diaspora* (11 Σεπτ. 2015)
* *Mētrópolis* (2023)

**Συμμετοχές**

* *Super Mandarine* (1994)
* *EP* (1997)
* *No. 2* (1997)
* *II EP* (1998)
* *Oh So Lovely EP* (1998)
* *Oh So Lovely Remixes* (1998)
* *Backwood* (2001)
* *Inside* (2001)
* *Bucovina* (2003)
* *Disko* (2003)
* *Gypsy Beats and Balkan Bangers* (2006)
* *Disko Partizani Remixes* (2008)
* *Kosher Nostra Jewish Gangsters Greatest Hits*  (2011)

## Παραπομπές


## Εξωτερικοί σύνδεσμοι
* 

Κατηγορία:Γερμανοί ελληνικής καταγωγής
Κατηγορία:Γερμανοί DJs
Κατηγορία:DJs
Κομητεία Τζέφερσον (Όρεγκον)

Η **Κομητεία Τζέφερσον** (αγγλ.: *Jefferson County*) είναι κομητεία που βρίσκεται στην Πολιτεία Όρεγκον των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 24.502.  Η διοικητική πρωτεύουσα (*έδρα της κομητείας*) είναι το Μάντρας.  Η κομητεία πήρε το όνομά της από το όρος Τζέφερσον, το δεύτερο ψηλότερο βουνό στο Όρεγκον. 

## Γεωγραφία
εναλλ.=Map of Jefferson County|μικρογραφία|Χάρτης της κομητείας Τζέφερσον
Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 4,640 τ.χλμ, εκ των οποίων 4,610 είναι ξηρά και 30 τ.χλμ (0,6%) καλύπτονται από ύδατα (λίμνες, ποτάμια). 
## Παρακείμενες Κομητείες
* Κομητεία Μάριον (βορειοδυτικά)
* Κομητεία Γουάσκο (βόρεια)
* Κομητεία Γουέλερ (ανατολικά)
* Κομητεία Κροκ (νότια)
* Κομητεία Ντεσούτς (νότια)
* Κομητεία Λιν (δυτικά)

## Παραπομπές
Κομητεία Τζέφερσον (Οκλαχόμα)

Η **Κομητεία Τζέφερσον** (αγγλ.: *Jefferson County*) είναι κομητεία στην πολιτεία της Οκλαχόμα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 5.337 κάτοικοι.  Η διοικητική πρωτεύουσα (*έδρα*) είναι  η Βαουρίκα.  Η κομητεία δημιουργήθηκε στην πολιτεία και ονομάστηκε προς τιμήν του Προέδρου Τόμας Τζέφερσον. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,000 τ.χλμ, εκ των οποίων 1,970 τ.χλμ  είναι στεριά και 39 τ.χλμ (2,0%) καλύπτονται από ύδατα (λίμνες, ποτάμια).  Η κομητεία απορέει στον Κόκκινο Ποταμό μέσω των κολπίσκων Μπίβερ και Μαντ. Η λίμνη Οουρίκα δημιουργήθηκε το 1971 από το φράγμα του Μπίβερ Κρικ στη βορειοδυτική κομητεία Τζέφερσον. 

## Παρακείμενες Κομητείες
* Κομητεία Στίβενς (βόρεια)
* Κομητεία Κάρτερ (βορειοανατολικά)
* Κομητεία Λαβ (ανατολικά)
* Κομητεία Μόνταγκιου, Τέξας (νότια)
* Κομητεία Κλέι, Τέξας (νοτιοδυτικά)
* Κομητεία Κόττον (δυτικά)

## Πολιτική
Παρά το γεγονός ότι οι Δημοκρατικοί προηγούνται στην εγγραφή ψηφοφόρων μόλις στα τέλη της δεκαετίας του 2010, η κομητεία Τζέφερσον έχει υποστηρίξει σχεδόν αποκλειστικά τους Ρεπουμπλικάνους υποψηφίους σχεδόν σε όλες τις εκλογές του 21ου αιώνα. Ο τελευταίος Δημοκρατικός που κέρδισε την κομητεία σε προεδρικό επίπεδο ήταν ο Μπιλ Κλίντον από το γειτονικό Άρκανσο το 1996 και το μερίδιο των ψήφων των Ρεπουμπλικανών αυξήθηκε μόνο από τότε, με τον Ντόναλντ Τραμπ να κέρδισε σχεδόν το 85% των ψήφων της κομητείας το 2020, την καλύτερη επίδοση των Ρεπουμπλικάνων στην ιστορία.
## Παραπομπές

## Εξωτερικοί σύνδεσμοι
* Εγκυκλοπαίδεια Ιστορίας και Πολιτισμού της Οκλαχόμα - Κομητεία Τζέφερσον
* Ψηφιακές χάρτες της Οκλαχόμα: Ψηφιακές συλλογές της Οκλαχόμα και της Ινδιανικής Επικράτειας

Κατηγορία:Κομητείες της Οκλαχόμα
Κομητεία Τζέφερσον (Κολοράντο)

Η **Κομητεία Τζέφερσον** (αγγλ.: *Jefferson County*) είναι κομητεία στην πολιτεία του Κολοράντο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 582.910 καθιστώντας την την τέταρτη πιο πυκνοκατοικημένη κομητεία στο Κολοράντο. Η διοικητική πρωτεύουσα (*έδρα*) είναι το Γκόλντεν  και το Λέικγουντ της πιο πυκνοκατοικημένης πόλης. Το 2010, το κέντρο του πληθυσμού του Κολοράντο βρισκόταν στην κομητεία Τζέφερσον. 

## Ιστορία
Στις 25 Αυγούστου 1855, το Εδαφικό Νομοθετικό Σώμα του Κάνσας δημιούργησε την κομητεία Αραπάχο για να κυβερνήσει ολόκληρο το δυτικό τμήμα της επικράτειας. Η κομητεία ονομάστηκε για το έθνος των ιθαγενών Αμερικανών Αραπάχο που ζούσαν στην περιοχή.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,000 τ.χλμ, εκ των οποίων 1,980 είναι στεριά και 25 τ.χλμ (1,3%) καλύπτονται από ύδατα (λίμνες, ποτάμια). 
## Πολιτική
Η κομητεία Τζέφερσον ήταν προπύργιο των Ρεπουμπλικανών για το μεγαλύτερο μέρος του 20ού αιώνα. Ωστόσο, έχει ψηφίσει Δημοκρατικούς σε όλες τις προεδρικές εκλογές από το 2008, σύμφωνα με τη γενική τάση στη μητροπολιτική περιοχή του Ντένβερ. Το 2020, ο Τζο Μπάιντεν κέρδισε το μεγαλύτερο ποσοστό για έναν Δημοκρατικό υποψήφιο για την προεδρία από το 1916.
## Παραπομπές

## Εξωτερικοί σύνδεσμοι
* Ιστότοπος της κυβέρνησης της κομητείας Τζέφερσον
* Colorado County Evolution από τον Don Stanwyck
* Ιστορική Εταιρεία του Κολοράντο
* Ανοικτά Διαστημικά Πάρκα της Κομητείας Τζέφερσον

Κατηγορία:Κομητείες του Κολοράντο